pythainlp/thai_wikipedia_clean_20230101 huggingface dataset:
ตราเก่าของติมอร์-เลสเตเป็นตราของ Conselho Nacional de Resistência Timorense (สภาแห่งชาติเพื่อการป้องกันติมอร์) องค์ประกอบหลักเป็นดาบสุริค (Suriks) อันเป็นอาวุธพื้นบ้านของติมอร์สองเล่มไขว้กัน มีหอก ดาวและลูกศรสองเล่มไขว้ ชื่อของประเทศในภาษาโปรตุเกสอยู่ในวงแหวนสีน้ำเงินรอบโล่และดวงอาทิตย์ 14 แฉก คำขวัญบนแถบผ้าแปลได้ความว่า ศักดิ์ศรี บ้านเกิด และประชาชน
ตราแผ่นดินของอาณานิคมมหาสมุทรอินเดียของอังกฤษ
แกรนด์ดัชเชสโอลกา นีคะลายีฟนา แห่งรัสเซีย
แกรนด์ดัชเชสโอลกา นีคะลายีฟนาแห่งรัสเซีย (โอลกา นีคะลายีฟนา โรมานอฟา; ; – 17 กรกฎาคม ค.ศ. 1918) เป็นพระราชธิดาพระองค์แรกใน จักรพรรดินิโคลัสที่ 2 และ จักรพรรดินีอะเลคซันดราแห่งรัสเซีย ประสูติวันที่ 15 พฤศจิกายน ค.ศ. 1895 ซึ่งพระองค์เป็นที่โปรดปรานของพระบิดาพระพักตร์งามแบบสาวชาวรัสเซียแท้ มีพระพักตร์คล้ายกับพระบิดามีดวงพระเนตรสีฟ้า พระทัยอ่อน มีอุปนิสัยเงียบขรึม ใบหน้าบึ้งตึ้ง ฉลาด ไม่ขัดใจคน ชอบเข้าช่วยเหลือบุคคลที่มีปัญหาเสมอ อารมณ์แปรปรวนง่ายเหมือนพระมารดา ชอบอ่านหนังสือ ขี้อายเหมือนพระบิดา รักเด็ก เล่นกับน้อง เป็นที่รักของน้อง พระองค์ทรงมีสัตว์เลี้ยงส่วนพระองค์เป็นแมวชื่อวัสกา (vasga) ซึ่งพระองค์มีพระนามเล่นคือ โอลิซกา (olishka) สนิทสนมกับแกรนด์ดัชเชสตาตยานา (Tatiana) พระขนิษฐาองค์ที่ 2 โดยพระองค์สิ้นพระชนม์เมื่อวันที่ 17 กรกฎาคม ค.ศ. 1918 ที่เมืองเยคาเตรินบุร์ก, รัสเซีย สิริพระชนมายุได้ 23 ปี
คริสเต็น ดันส์
กระต่ายขาเดียว เป็นการละเล่นไล่จับประเภทหนึ่ง โดยผู้ที่ถูกเรียกว่าเป็น"กระต่าย" จะยืนบนขาข้างเดียว งอเข่าขาอีกข้างไม่ให้เท้าสัมผัสพื้น แล้วกระโดด+เขย่ง เพื่อไล่จับคนอื่นๆ ให้สลับมาเป็นกระต่ายแทน เล่นได้ตามลานโล่ง หรือสนามหญ้า ช่วยออกกำลังกายขา และฝึกทรงตัวด้วยขาข้างเดียว มักแบ่งเป็น สองทีมจำนวนคนเท่าๆ กัน หรือ อาจจะไม่ต้องมีทีมเลยก็ได้
ถ้ามี 2 คน มักไม่เล่น กระต่ายขาเดียว เพราะไล่จับกันไปมา ไม่เฮฮา
หากมีจำนวนผู้เล่น 3-5 คน มักไม่แบ่งทีม แต่ถ้า 6 คนขึ้นไป สามารถแบ่งเป็นสองทีมเท่าๆ กัน แล้วทีมที่เป็นกระต่าย จะส่งกระต่ายมาทีละคน แล้วกระโดดเขย่ง ไล่แตะตัว อีกทีม หากกระต่ายเหนื่อย ก็แตะมือคนในทีมเดียวกัน สลับมาเป็นกระต่าย ไล่กวด แทน (คล้ายการ tag team มวยปล้ำ)
เหตุที่เรียกว่า กระต่ายขาเดียว น่าจะมาจาก การเคลื่อนที่ของกระต่าย ที่ใช้ สองขาหลัง ดีดตัว กระโดดเตี้ยๆ เพื่อเคลื่อนไปยังตำแหน่งต่างๆ เมื่อเด็กเล่นไล่จับ แล้วเคลื่อนที่ด้วยการกระโดดเขย่งๆ ด้วยขาข้างเดียว จึงคล้ายกับการกระโดดของกระต่าย
พื้นที่ที่ใช้เล่น
มีการกำหนดขอบเขตพื้นที่ชัดเจนตามปริมาณผู้เล่น เช่น สองหรือสามบล็อกพื้นถนน(ซีเมนต์) หรือประมาณ 5x5 เมตร เพื่อให้การกวดไล่จับ ไม่ยากเกินไปนัก ผู้ที่วิ่งหนี ออกนอกบริเวณ ก็เสมือนถูก"กระต่าย"แตะตัวได้ ถือว่าแพ้ และต้องมาเป็น"กระต่าย"แทน
ก่อนเล่น
จะต้องมีการ คัดสรรผู้ที่จะเป็นกระต่าย หรือจัดแบ่งทีม ด้วยการ "โอน้อยออก" และ "เป่ายิงฉุบ" ผู้ที่แพ้ในขั้นตอนการเป่ายิงฉุบ จะเป็นกระต่าย
การเล่น
ในกรณีที่เด็กไม่เยอะ ไม่จำเป็นต้องแบ่งทีม ผู้แพ้ในขั้นตอนการคัดสรร ต้องเป็นกระต่าย ให้ยืนด้วยขาข้างเดียว แล้วกระโดด เขย่ง กางแขนสองข้างได้ แล้วพยายามบีบพื้นที่ และใช้ความไว ในการแตะให้ถูกส่วนใดส่วนหนึ่งของร่างกาย เด็กคนอื่นๆ ที่มีหน้าที่วิ่งหลบ โดยทุกคนต้องอยู่ภายในพื้นที่ที่กำหนด ใครวิ่งหลุดออกนอกพื้นที่ ก็ถือว่าแพ้ ต้องสลับมาเป็นกระต่ายแทน
หากคนที่เป็นกระต่าย ไล่กวดจนหมดแรง ยืนด้วยขาข้างเดียวไม่ไหว ปล่อยเท้าลงแตะพื้น ก็เท่ากับว่าแพ้ ซึ่งก็อาจจะมีวิธีการทำโทษอื่นๆ ต่อไป
ในบางแห่ง กระต่าย สามารถพักได้ ด้วยการเอาเท้าของขาข้างที่ไม่ได้ใช้ยืน มาวางแตะบนเท้า ข้างที่ใช้ยืนขาเดียว แต่ห้ามเท้าแตะพื้นหรือสลับขาหลัก
คนที่เป็นกระต่ายขาเดียว มักอาศัยจังหวะ กางแขนออกสองข้าง ต้อนเด็กสักคน เข้ามุม หรือขอบพื้นที่ ซึ่งเด็กคนนั้นก็ต้องหลอกล่อ อาศัยจังหวะ วิ่งหลบซ้าย หรือขวา หรือมุดหลบใต้แขน ออกนอกเขตอันตราย คนที่เป็นกระต่าย ก็ต้องไว แม้จะยืนเขย่ง ด้วยขาข้างเดียว แต่ก็ต้องดูจังหวะ ไล่แตะ หรือ กอด หรือจับให้โดน แม้จะโดนเส้นผม หรือชายเสื้อ ก็ถือว่าชนะ ไม่ต้องเป็นกระต่ายอีกต่อไป คนที่ถูกจับ ก็สลับเปลี่ยนมาเป็นกระต่ายแทน แล้วไล่จับไปเรื่อยๆ
ส่วนการแบ่งทีมเล่น มักใช้เมื่อ จำนวนเด็กเยอะ โดยที่ พื้นที่ที่เล่น ยังคงนิยมใช้เท่าเดิม เช่น ประมาณ 5x5 เมตร เพราะถ้ากว้างเกิน ก็ไล่ไม่สำเร็จ หรือถ้าพื้นที่เล็กเกิน ก็หนีไม่ค่อยพ้น
ทีมที่เป็นกระต่าย จะอยู่รอนอกพื้นที่ อีกทีมที่มีหน้าที่หลอกล่อ หนีกระต่าย จะลงไปอยู่ในพื้นที่กันทุกคน
ทีมกระต่าย ส่งกระต่ายตัวแทนลงมาทีละหนึ่งคน เพื่อไล่แตะทีมหนี ให้หมดทุกคน คนที่โดนแตะ หรือจับได้ ก็ออกไปยืนแพ้ รออยู่นอกพื้นที่ จนกว่าจะครบหมดเกลี้ยง
คนที่เป็นกระต่าย ก็มักจะสลับเปลี่ยน ให้เพื่อนร่วมทีม มาเป็นกระต่ายไล่กวดเด็กที่เหลือ จนกว่าจะหมดแรงกันไป
หากทีมที่เป็นกระต่าย หมดแรง เท้าแตะพื้น ไม่สามารถจับทุกคนของอีกทีมได้หมด ก็ถือว่าแพ้ โดนลงโทษ และเป็นกระต่ายซ้ำ ไล่จับกันต่อไป
แต่โดยมาก ความสนุกสนานเฮฮา ไม่ได้อยู่ที่การชนะให้ได้ตลอด แต่อยู่ที่การเชียร์-การสลับกันเป็นกระต่าย และสลับกันหนี ทีมไหนหนีได้เก่ง วิ่งหลบหลีกได้นานที่สุดก็ถือว่าได้เฮฮา หลอกล่อ เมื่อทีมฝ่ายหนี เหลือคนเดียว ก็มักจะยอมแพ้ ให้แตะโดยง่าย และสลับไปเป็นทีมกระต่ายบ้าง เพื่อจะได้ไล่จับ สลับกันไป ซึ่งสนุกกว่า เป็นทีมหนีอยู่อย่างเดียว
การละเล่น "กระต่ายขาเดียว" น่าจะเป็นที่มาของ สำนวน "ยืนกระต่ายขาเดียว" หรือ "ยืนเป็นกระต่ายขาเดียว" ซึ่งหมายถึง การยืนยัน การเถียง การโต้แย้ง ด้วยเหตุผล หรือมุมมองจากตนเองฝ่ายเดียว และมักเป็นการแย้งที่ไม่สมเหตุสมผล รวมถึงมักจะเป็นการโกหก ปิดบังความจริง เพราะการยืนกระต่ายขาเดียว โอนเอน ไม่สมดุล ไม่มั่นคง ล้มได้เสมอ
โรงเรียนอนุบาลเชียงราย
โรงเรียนอนุบาลเชียงราย เป็นสถานศึกษาของรัฐประจำจังหวัดเชียงราย พัฒนาการทางด้านการศึกษาของจังหวัดเชียงราย เปิดทำการสอนครั้งแรกใน วันที่ 17 พฤษภาคม พ.ศ. 2498เดิมทีสังกัดกรมสามัญศึกษา โดยมีนายวิศิษฐ์ เรืองอัมพรเป็นผู้ก่อตั้งและผู้ว่าราชการประจำจังหวัดมาเป็นประธานในพิธีเปิด แรกเริ่มมีนักเรียนทั้งสิ้น 27คน ครู2คน คือ นางสาวอุษา บุญค้ำเป็นครูประจำชั้น นางสาวศรีสะอาด สุขานุศาสตร์เป็นครูใหญ่ ปัจจุบันนี้โรงเรียนอนุบาลเปิดสอนในระดับชั้นอนุบาลศึกษาและประถมศึกษาปีที่1-6 มีนักเรียนทั้งสิ้น 1,761 คน โรงเรียนอนุบาลเชียงรายยังประสบความสำเร็จกับนักเรียนชั้นประถมศึกษาปีที่6ที่สามารถสอบเข้าโรงเรียนสามัคคีวิทยาคมซึ่งเป็นโรงเรียนประจำจังหวัดเชียงรายได้เป็นจำนวนมากทั้งหลักสูตร วิทย์คณิตและหลักสูตรภาษาอังกฤษ
โรงเรียนอนุบาลเชียงราย ปัจจุบันตั้งอยู่เลขที่ 487 ถนนอุตรกิจ ตำบลเวียง อำเภอเมือง จังหวัดเชียงรายมีพื้นที่ 6ไร่ 1งาน 57 ตารางวา เดิมทีสังกัดกรมสามัญศึกษา เริ่มก่อตั้งเมื่อ พ.ศ. 2497 โดยมีนายวิศิษฐ์ เรืองอัมพรศึกษาธิการจังหวัดเชียงรายเป็นผู้ขออนุมัติและงบประมาณการก่อสร้างต่อกรมสามัญศึกษา เปิดทำการสอนเมื่อวันที่ 17 พฤษภาคม พ.ศ. 2498โดยมีนายเลื่อน กฤษณะมาระ ผู้ว่าราชการจังหวัดหวัดเชียงรายในเวลานั้นมาร่วมเป็นประธานในพิธีเปิด แรกเริ่มมีนักเรียนทั้งสิ้น 27 คน ครู 2คน ได้แก่ นางสาวศรีสะอาด สุขานุศาสตร์เป็นครูใหญ่และมีนางสาวอุษา บุญค้ำเป็นครูประจำชั้น
1 มิถุนายน พ.ศ. 2505 นางสาวศรีสะอาด สุขานุศาสตร์ย้ายไปรับราชการต่อที่กรุงเทพมหานครทำให้ตำแหน่งครูใหญ่ว่างลง ทางกรมสามัญศึกษาจึงได้แต่งตั้งนางอุษา ตันสุวัฒน์ที่ดำรงตำแหน่งครูประจำชั้นในขณะนั้นมาดำรงตำแหน่งแทนนางสาวศรีสะอาด ในขณะเดียวกันบุคลากรทางโรงเรียน คุณครูและนักเรียนก็เพิ่มขึ้นจากก่อนด้วยเช่นกัน ภายหลังนางอุษา ตันสุวัฒน์ย้ายไปรับราชการต่อที่จังหวัดนครสวรรค์ และในวันที่ 25 พฤษภาคม พ.ศ. 2507กรมสามัญศึกษาแต่งตั้งให้นางสาวประเทือง โชติช่วงมาดำรงตำแหน่งแทนนางอุษา และได้โอนโรงเรียนอนุบาลเชียงรายจากกรมสามัญมาขึ้นกับสำนักงานคณะกรรมการการประถมศึกษาแห่งชาติเมื่อปี พ.ศ. 2521
1 กุมภาพันธ์ พ.ศ. 2531 สำนักงานคณะกรรมการการประถมศึกษาแห่งชาติได้แต่งตั้งนางสาวจุฑามาศ จันทร์เข็ม ผู้อำนวยการโรงเรียนอนุบาลสุโขทัยมาดำรงตำแหน่งผู้อำนวยการแทน นางสาวประเทือง โชติช่วงที่ย้ายไปดำรงตำแหน่งผู้อำนวยการโรงเรียนอนุบาลแพร่ และได้มีการพัฒนาปรับปรุงและสร้างอาคารของโรงเรียนให้เพิ่มมากขึ้น จนในวันที่ 30 กันยายน พ.ศ. 2543นางสาวจุฑามาศ จันทร์เข็ม เกษียณอายุราชการ 9 ตุลาคม พ.ศ. 2543สำนักงานคณะกรรมการการประถมศึกษาแห่งชาติแต่งตั้งนายสายันห์ นุกุลมาดำรงตำแหน่งผู้อำนวยการโรงเรียนอนุบาลเชียงราย และได้มีการพัฒนาอาหารกลางวันของนักเรียนให้รับประทานข้าวกล้องเนื่องจากต้องการให้นักเรียนมีสุขภาพแข็งแรงและได้เพิ่มสนามเด็กเล่นของเด็กเช่นสนามบาสเก็ตบอลและสนามฟุตบอลให้มีพื้นที่มากขึ้น ในวันที่ 1 เมษายน พ.ศ. 2547 นายสายันห์ นุกุลลาออกจากตำแหน่งผู้อำนวยการและได้มีการโอนย้ายสังกัดโรงเรียนจากสำนักงานคณะกรรมการการประถมศึกษาแห่งชาติเป็นสำนักงานคณะกรรมการศึกษาขั้นพื้นฐาน
1 กรกฎาคม พ.ศ. 2547 สำนักงานคณะกรรมการศึกษาขั้นพื้นฐานได้แต่งตั้งนายปรีชา ศรีสุวรรณ์มารับตำแหน่งผู้อำนวยการโรงเรียนอนุบาลเชียงรายแทนนายสายันห์ นุกุล และได้มีการพัฒนาให้โรงเรียนมีที่กันฝนเพราะจะทำให้นักเรียนไม่เปียกเมื่อฝนตก พัฒนาหม้อกับข้าวเนื่องจากหม้อเก่านั้นไม่สะอาดพอ นอกจากนั้นยังปรับปรุงโรงอาหารและอาคารเรียน และได้ยกเลิกการับประทานข้าวกล้องเป็นอาหารกลางวันเนื่องจากนักเรียนไม่รับประทานข้าวกล้องจนทำให้โรงเรียนขาดทุนและเงินที่จะพัฒนาโรงเรียนซึ่งจำเป็นต้องพัฒนาส่วนที่ไม่ได้มาตรฐานและได้มีการนำข้าวขาวมารับประทานแทนแต่ก็ยังมีการผสมข้าวกล้องลงไปเป็นบางครั้ง นอกจากนั้นยังได้นำร้านอาหารมาขายและเพิ่มร้านจำหน่ายกับข้าวในโรงอาหาร จนกระทั่งวันที่ 30 กันยายน พ.ศ. 2548นายปรีชา ศรีสุวรรณ์เกษียณอายุราชการ ในช่วงเดือน สิงหาคม พ.ศ. 2549 นายจำนงค์ พรมจันทร์มารับตำแหน่งแทนนายปรีชา ศรีสุวรรณ์ และได้ปรับปรุงห้องสมุดโรงเรียนให้ติดเครื่องปรับอากาศ ติดโทรทัศน์ตามห้องเรียนเพื่อดีต่อการศึกษาและการสอนของครู และได้สร้างอาคารเฉลิมพระเกียรติ80พรรษาขึ้นเนื่งจากเล็งเห็นว่าห้องเรียนวิชาศิลปะและห้องเรียนวิชาการงานอาชีพคับแคบและอากาศไม่ถ่ายเท ต่อมานายมงคล สุภามณีเข้ารับตำแหน่งผู้อำนวยการต่อจากนายจำนงค์ เมื่อวันที่ 14 กรกฎาคม 2554
14 พฤษภาคม พ.ศ. 2554 เนื่องจากโรงเรียนอนุบาลเชียงรายมีพื้นที่เล็ก แคบและไม่สามารถขยับขยายได้ ฝ่ายบริหารจึงได้ทำการยุบโรงเรียนบ้านสันต้นเปารวมเข้ากับโรงเรียนอนุบาลเชียงราย และเปลี่ยนชื่อเป็นโรงเรียนอนุบาลเชียงราย (บ้านสันต้นเปา) เพื่อลดความแออัดภายในโรงเรียนและเพิ่มบุคลากรที่มีคุณภาพ รวมถึงรองรับนักเรียนโครงการห้องเรียนพิเศษภาษาอังกฤษและห้องเรียนพิเศษจีน ในส่วนของโรงเรียนอนุบาลเชียงราย (บ้านสันต้นเปา) ฝ่ายบริหารได้จัดสร้างอาคารเรียนหลังใหม่และปรับปรุงอาคารเรียนเก่าที่ทรุดโทรมให้ทันสมัยและรองรับแก่ความต้องการของห้องเรียนพิเศษ ด้วยเหตุนี้ทำให้ได้มีการแบ่งให้นักเรียนชั้นประถมศึกษาปีที่ 5และ6 รวมถึงนักเรียนโครงการห้องเรียนพิเศษตั้งแต่ชั้นประถมศึกษาปีที่ 1 ย้ายไป เรียนที่โรงเรียนอนุบาลเชียงราย (บ้านสันต้นเปา) ส่วนนักเรียนห้องธรรมดาตั้งแต่ชั้นอนุบาล 1 ถึงชั้นประถมศึกษาปีที่ 4 เรียนที่โรงเรียนอนุบาลเชียงรายตามเดิม
15 พฤษภาคม พ.ศ. 2558 ทางโรงเรียนอนุบาลเชียงรายได้ทำการย้ายนักเรียนและบุคลากรบางส่วนจากโรงเรียนอนุบาลเชียงรายไปโรงเรียนอนุบาลเชียงราย (บ้านสันต้นเปา)ได้แก่ นักเรียนชั้นประถมศึกษา 4-6 ห้องทั้งหมด และครูบุคลากรบางส่วน
ปี 2563 ทางโรงเรียนได้แต่งตั้ง นายสมนึก จันทร์แดง เป็นผู้อำนวยการ
เจ้าชายฮิซาฮิโตะแห่งอากิชิโนะ
เจ้าชายฮิซาฮิโตะแห่งอากิชิโนะ (; ประสูติ 6 กันยายน พ.ศ. 2549) เป็นพระโอรสพระองค์เล็กในพระยุพราชฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ เป็นพระราชนัดดาในสมเด็จพระจักรพรรดิอากิฮิโตะ และเป็นพระภาติยะในสมเด็จพระจักรพรรดินารูฮิโตะ ปัจจุบันเจ้าชายฮิซาฮิโตะเป็นรัชทายาทลำดับที่สองแห่งการสืบราชสันตติวงศ์ญี่ปุ่น
เจ้าชายฮิซาฮิโตะ ประสูติเมื่อเวลา 08.28 น. ตามเวลาสากลญี่ปุ่น ของวันที่ 6 กันยายน พ.ศ. 2549 ณ โรงพยาบาลไอกุ กรุงโตเกียว ด้วยวิธีการผ่าคลอดก่อนกำหนดสองสัปดาห์ สืบเนื่องมาจากภาวะแทรกซ้อนเมื่อตั้งครรภ์ และพระมารดามีภาวะรกเกาะต่ำ เป็นพระบุตรพระองค์เล็กและเป็นพระโอรสเพียงพระองค์เดียวของพระยุพราชฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ มีพระเชษฐภคินีสองพระองค์ คือ มาโกะ โคมูโระ และเจ้าหญิงคาโกะแห่งอากิชิโนะ ตามลำดับ เจ้าชายฮิซาฮิโตะปรากฏพระองค์ต่อสาธารณชนครั้งแรกเมื่อวันที่ 15 กันยายน พ.ศ. 2549
เจ้าชายฟูมิฮิโตะ พระชนก ตั้งพระนามพระโอรสนี้เมื่อวันที่ 12 กันยายน พ.ศ. 2549 ว่า "ฮิซาฮิโตะ"  มาจากคำว่า ฮิซะ แปลว่า ความสงบเยือกเย็น กับคำว่า ฮิโตะ ตามธรรมเนียมราชสำนักญี่ปุ่นสำหรับลงท้ายพระนามเจ้านายฝ่ายหน้า แปลว่า ผู้มีคุณธรรม รวมกันมีความหมายว่า "ผู้มีศีลธรรม จริยธรรม ความสงบเยือกเย็น และความเป็นนิรันดร์" มีพระนามลำลองที่พระชนกและพระชนนีเรียก ว่า ยูยู, ยูจัง หรือ ฮิซาฮิโตะคุง
เจ้าชายฮิซาฮิโตะเป็นเจ้านายฝ่ายหน้าพระองค์ล่าสุดของราชวงศ์ญี่ปุ่นในรอบ 41 ปี ตั้งแต่การประสูติกาลของเจ้าชายฟูมิฮิโตะเมื่อ พ.ศ. 2508 ตั้งแต่นั้นชินโซ อาเบะ นายกรัฐมนตรีญี่ปุ่นประกาศยกเลิกข้อเสนอเพื่อแก้ไขกฎมนเทียรบาลว่าด้วยการสืบราชสันตติวงศ์ญี่ปุ่นเพื่ออนุญาตให้เจ้านายฝ่ายในสามารถเสวยราชสมบัติได้ เพราะขณะนั้นทั้งจักรพรรดินารูฮิโตะและเจ้าชายฟูมิฮิโตะต่างไม่มีพระโอรสเลย แต่หลังเจ้าชายฮิซาฮิโตะประสูติ จึงคาดว่าคงไม่มีการเปลี่ยนแปลงกฎมนเทียรบาลเพื่อให้เจ้าหญิงไอโกะ พระราชธิดาของจักรพรรดินารูฮิโตะสืบราชสมบัติ มีประชาชนที่สนับสนุนการเปลี่ยนแปลง ต่างวิพากษ์วิจารณ์กฎมนเทียรบาลฉบับปัจจุบันว่าสร้างภาระใหญ่หลวงแก่เจ้านายฝ่ายหน้า ที่ล้วนแต่มีพระชันษาสูง และมีน้อยพระองค์นักที่จะออกมาประกอบพระกรณียกิจแทนเจ้านายฝ่ายในที่ทูลลาออกจากฐานันดรศักดิ์แห่งพระราชวงศ์ไปเสียมาก
ฤดูใบไม้ผลิของ พ.ศ. 2553 เจ้าชายฮิซาฮิโตะทรงเข้ารับการศึกษาที่โรงเรียนอนุบาลของมหาวิทยาลัยโอจาโนมิซุ กรุงโตเกียว ต่อมาวันที่ 14 ธันวาคม พ.ศ. 2555 สำนักพระราชวังประกาศว่า เจ้าชายฮิซาฮิโตะทรงเข้าศึกษาต่อในโรงเรียนประถมศึกษาของมหาวิทยาลัยโอจาโนมิซุในเดือนเมษายน พ.ศ. 2556 ร่วมกับพระสหายที่เคยเรียนด้วยกันมาแต่ชั้นปฐมวัย นับเป็นเจ้านายญี่ปุ่นพระองค์แรกที่ทรงศึกษาในสถานศึกษาอื่นที่ไม่ใช่โรงเรียนกากูชูอิง อันเป็นโรงเรียนของชนชั้นมูลนาย มีรายงานว่าขณะอยู่ในโรงเรียนพระองค์มีจิตอาสา ทรงช่วยเหลือนักเรียนรุ่นน้อง และร่วมเล่นกับเหล่าพระสหาย เดือนเมษายน พ.ศ. 2562 เจ้าชายฮิซาฮิโตะทรงเข้าศึกษาต่อในโรงเรียนมัธยมศึกษาตอนต้นในมหาวิทยาลัยโอจาโนมิซุ ในเดือนพฤษภาคมปีเดียวกันนั้น ตำรวจรายงานว่าคาโอรุ ฮาเซกาวะ ชายวัย 56 ปี พยายามใช้มีดลอบทำร้ายเจ้าชายฮิซาฮิโตะที่ห้องเรียน
มีนาคม พ.ศ. 2564 เจ้าชายฮิซาฮิโตะทรงได้รับรางวัลรองชนะเลิศอันดับหนึ่ง ในการประกวดสารคดีเด็กของคิตากีวชู ครั้งที่ 12 ประเภทนักเรียนชั้นมัธยมศึกษาตอนต้น
เจ้าชายฮิซาฮิโตะตามเสด็จพระชนกชนนี ในการเสด็จเยือนประเทศภูฏานอย่างเป็นทางการ เมื่อเดือนสิงหาคม พ.ศ. 2562
เจ้าหญิงโอลก้า
ดอตเน็ต
ตอบปัญหาภาษาอังกฤษกับเชลล์  หรือที่นิยมเรียกว่า "เชลล์ควิซ" เป็นรายการโทรทัศน์ที่ฝ่ายประชาสัมพันธ์ บริษัท เชลล์แห่งประเทศไทย จำกัด ผลิตขึ้นตามโครงการสนับสนุนการศึกษา เพื่อส่งเสริมการเรียนการสอนวิชาภาษาอังกฤษ รวมถึงทดสอบทักษะความรู้ในสาขาวิชาต่างๆ สำหรับนักเรียนระดับชั้นมัธยมศึกษาตอนปลาย ตลอดทั้งเพื่อเปิดโอกาสให้ผู้ชมทางโทรทัศน์ เพิ่มพูนความรู้ทางภาษาอังกฤษ และความรู้ทั่วไป ร่วมด้วยเช่นกัน โดยจัดรูปแบบเป็นการแข่งขันตอบคำถาม ซึ่งมีชาวต่างประเทศเป็นผู้ถามด้วยภาษาอังกฤษ และมีการคัดเลือกคณะนักเรียนมัธยมปลาย ซึ่งเป็นผู้แทนโรงเรียนต่างๆ จากทั้งกรุงเทพมหานครและทั่วประเทศ เข้าเป็นผู้ตอบในห้องส่ง อันเป็นการฝึกทักษะทั้งการฟังและพูดภาษาอังกฤษ เพื่อสร้างความคุ้นเคยต่อสำเนียงการออกเสียงของชาวต่างชาติ
"เชลล์ควิซ" เริ่มออกอากาศตั้งแต่ปี พ.ศ. 2508 ทางสถานีโทรทัศน์ไทยทีวีช่อง 4 บางขุนพรหม ของบริษัท ไทยโทรทัศน์ จำกัด และโดยต่อเนื่องไปยังยุคของ สถานีโทรทัศน์ไทยทีวีสีช่อง 9 อ.ส.ม.ท. กระทั่งเมื่อ พ.ศ. 2544 จึงย้ายไปเสนอรายการทางสถานีวิทยุโทรทัศน์แห่งประเทศไทย ช่อง 11 โดยในปี พ.ศ. 2549 ก็ย้ายการออกอากาศอีกครั้งไปที่ สถานีวิทยุโทรทัศน์เพื่อการศึกษา กระทรวงศึกษาธิการ และตั้งแต่ปี พ.ศ. 2551 ย้ายไปออกอากาศทาง เนชั่นทีวี จนกระทั่งยุติการออกอากาศเมื่อปี พ.ศ. 2552 รวมระยะเวลาแพร่ภาพทั้งสิ้น 44 ปี ซึ่งนับว่ายาวนานที่สุดในประเทศไทย
นอกจากนี้ เชลล์แห่งประเทศไทย ยังร่วมกับ บริษัท เนชั่น มัลติมีเดีย กรุ๊ป จำกัด (มหาชน) โดยส่งเนื้อหาคำถามและคำตอบ ในรายการสัปดาห์ก่อนหน้า ให้นำลงตีพิมพ์ในหนังสือพิมพ์เนชั่นจูเนียร์ (ต่อมาเปลี่ยนเป็น นิตยสารเอ็นเจ) เพื่อให้นักเรียนและผู้สนใจทั่วไป นำไปใช้ประโยชน์ทางการศึกษาเพิ่มเติมต่อไป
ในระยะแรกของรายการแต่ละสัปดาห์ ผู้ผลิตรายการจะเชิญคณะผู้แทนนักเรียน โรงเรียนละสามคน จำนวน 48 แห่งทั่วประเทศ เข้าร่วมแข่งขัน ซึ่งแบ่งเป็นสามรอบ ซึ่งจะมีการจับสลากประกบคู่แข่งขันแบบแพ้คัดออก และรอบชิงชนะเลิศ ซึ่งจะคงเหลือผู้แทนนักเรียนจาก 3 โรงเรียนแข่งขันกัน โดยมีผู้ดำเนินรายการทำหน้าที่ตั้งคำถาม ร่วมกับการเชิญผู้บริหารชาวต่างชาติ ซึ่งทำงานกับเชลล์แห่งประเทศไทย ผลัดเวียนมาเป็นผู้อ่านคำถามในห้องส่ง ซึ่งเรียกในรายการว่า "Quiz Master" จากนั้น คณะนักเรียนที่เข้าร่วมแข่งขัน จะร่วมกันเขียนคำตอบลงในกระดาษ แล้วส่งให้คณะพิธีกรตรวจให้คะแนน ซึ่งคะแนนของแต่ละโรงเรียน จะบันทึกไว้บนกระดานดำ เมื่อจบปัญหาในแต่ละข้อ ซึ่งใช้เวลาค่อนข้างมาก ทำให้ในรายการแต่ละครั้ง สามารถแข่งขันได้เพียง 8-10 ข้อเท่านั้น
เป็นผลให้ในระยะต่อมา ซึ่งเริ่มเมื่อปีที่ 16 ของรายการ คือตั้งแต่ พ.ศ. 2524 เชลล์แห่งประเทศไทย เริ่มนำแผงวงจรไฟฟ้าเข้ามาใช้กับรายการ ในส่วนการแสดงสัญญาณขอตอบคำถาม และการบันทึกคะแนน จึงช่วยให้รายการดำเนินไปอย่างรวดเร็วยิ่งขึ้น ทั้งเพิ่มการแข่งขันได้อีกหนึ่งคู่ รวมเป็น 4 โรงเรียนต่อครั้ง และพิธีกรสามารถเพิ่มคำถามไปถึง 40 ข้อ ซึ่งเป็นที่สนใจของเยาวชน และผู้ชมโทรทัศน์อย่างดี ชมรมส่งเสริมโทรทัศน์และหนังสือพิมพ์อินไซด์ทีวี จึงมอบรางวัลโทรทัศน์ทองคำ ประเภทรายการตอบปัญหาชุดดีเด่น ประจำปี พ.ศ. 2530 ให้แก่ทางรายการด้วย จากนั้นระหว่างปี พ.ศ. 2538-2549 สถาบันภาษา จุฬาลงกรณ์มหาวิทยาลัย เข้าร่วมดำเนินรายการ ทั้งสนับสนุนข้อมูลและร่วมตั้งคำถามด้วย
ตั้งแต่ปี พ.ศ. 2550 มีการเปลี่ยนแปลงกติกาครั้งใหญ่ โดยลดจำนวนผู้แทนนักเรียน ของแต่ละโรงเรียนเหลือเพียงสองคน แต่เพิ่มจำนวนโรงเรียนที่แข่งขันเป็น 64 แห่ง และเพิ่มเป็นการแข่งขันระหว่าง 4 โรงเรียน สำหรับการถามและเฉลยคำตอบ เปลี่ยนไปอยู่กับพิธีกรเพียงคนเดียว เพื่อลดความเป็นทางการลง แต่ยังคงมีกรรมการให้คะแนนอีกสามท่าน อยู่ที่ส่วนล่างของเวที โดยลักษณะของคำถามจำแนกออกเป็น 4 รูปแบบคือ "ถามและตอบ" (Questions and Answers) เป็นการตอบคำถามว่าด้วยความรู้ทั่วไป, "ดูและฟัง" (Watching and Listening) เป็นการทดสอบความเข้าใจเนื้อหาในวีดิทัศน์, "วาดภาพตามคำบอก" (Pictorial Dictation) และ "เกมเดาคำศัพท์" (Word Clue Game) ซึ่งผู้เข้าแข่งขัน จะให้คำแนะนำหรือบอกใบ้ เพื่อให้เพื่อนคาดเดา
ลักษณะสุดท้าย.
เป็นการสัญจรไปที่โรงเรียนต่างๆในประเทศ โดยจะมีการแข่งขันคัดเลือกโรงเรียนต่างๆ เพื่อไปแข่งขันรอบชิงชนะเลิศ และถือว่าเป็นครั้งแรกที่รายการได้ออกอากาศรายการในลักษณะบันทึกเทป และไม่ได้ออกอากาศที่สตูดิโอและถ่ายทอดสด แม้แต่อย่างใด
สถาบันแคโรลินสกา
สถาบันแคโรลินสกา (สวีเดน : Karolinska Institutet) เป็นสถาบันที่สอนทางด้านแพทย์และศัลยศาสตร์ เป็นโรงเรียนแพทย์ที่ใหญ่ที่สุดในสวีเดน และเป็นหนึ่งในมหาวิทยาลัยแพทย์ที่ใหญ่ที่สุดในยุโรป เป็นศูนย์กลางการรักษาและการศึกษาทางการแพทย์ในประเทศสวีเดน โดยโรงพยาบาลมหาวิทยาลัยแคโรลินสกาโซลน่า และโรงพยาบาลมหาวิทยาลัยแคโรลินสกาฮุดดิงเง่อ เป็นสถานที่ฝึกสอนและทำวิจัยของมหาวิทยาลัย โดยทั้งหมดทำงานร่วมกันในชื่อ Academic health sciences center โดยสามารถผลิตบุคลากรทางการแพทย์ได้กว่า 30 เปอร์เซนต์ และมีงานวิจัยกว่า 40 เปอร์เซนต์ของทั้งประเทศ
สถาบันแคโรลินสกา ก่อตั้งเมื่อปี ค.ศ.1810 ตั้งอยู่ที่เขตโซลน่า (Solna) เป็นวิทยาเขตแรก และวิทยาเขตที่สองที่เฟลมมิงสเบิร์ก เขตฮุดดิงเง่อ (Huddinge) ทั้งสองที่ เป็นที่ตั้งของโรงพยาบาลมหาวิทยาลัยแคโรลินสกา (Karolinska Universitet Sjukhus) นอกจากนี้ยังมี โรงพยาบาลดันเดอรีด (Danderyds sjukhuset) และโรงพยาบาลเซิร์ดเดอร์ (Södersjukhuset.) เป็นโรงพยาบาลร่วมฝึกสอนและทำวิจัยกับมหาวิทยาลัยอีกด้วย
สมัชชาโนเบลแห่งสถาบันแคโรลินสกาเป็นองค์กรอิสระของสถาบันแคโรลินสกา มีหน้าที่ดูแลและพิจารณาผู้ที่สมควรได้รับรางวัลโนเบลสาขาการแพทย์และสรีรวิทยา คณะกรรมการประกอบไปด้วยศาสตราจารย์ 50 คน จากสาขาต่างๆของมหาวิทยาลัย ปัจจุบันมีหลักสูตรที่เปิดสอน 16 สาขา หลักสูตรเพิ่มเติมหลังปริญญา 13 สาขา และหลักสูตรพยาบาลเฉพาะทางอีก 9 สาขา หลักสูตรต่างๆสอนเป็นภาษาสวีเดน แต่หลักสูตรปริญญาโท (บางหลักสูตร) และปริญญาเอก เปิดสอนเป็นภาษาอังกฤษ
จากการจัดอันดับมหาวิทยาลัยโดยวารสารไทมส์ไฮเออร์เอดูเคชันซัปพลีเมนต์ในปี 2018 สถาบันแคโรลินสกาถูกจัดอันดับในภาพรวมอยู่อันดับที่ 32 ของโลก ถูกจัดอันดับอยู่ในอันดับที่ 15 ของโลก อันดับ 5 ของยุโรป และอันดับ 1 ของสวีเดนในหัวข้อแพทยศาสตร์พรีคลินิคและวิทยาศาตร์สุขภาพ
ในขณะที่การจัดอันดับมหาวิทยาลัยโลกโดย QS World University Rankings สถาบันแคโรลินสกาถูกจัดอันดับในหัวข้อแพทยศาสตร์อยู่อันดับที่ 7 ของโลก อันดับที่ 3 ของยุโรป แต่ไม่ถูกจัดอันดับในหัวข้ออื่น
ในปี 2015 หลักสูตรทันตแพทยศาสตร์ของสถาบันแคโรลินสกา ได้ถูกจัดอันดับเป็นอันดับที่ 1 ของโลกในหัวข้อด้านทันตกรรม ซึ่งจัดโดย QS เช่นกัน
สถาบันแคโรลินสกา มีชื่อเดิมว่า Royal Caroline Institute ก่อตั้งช่วงระหว่างปี ค.ศ. 1810 - 1811 จุดประสงค์เพื่อฝึกหัดศัลยแพทย์สำหรับกองกำลังกลาโหมสวีเดน ชื่อเดิมเมื่อก่อตั้งคือ " Medico - Chirurgiska institutet " ( Chirurg (ชีรูก) : ศัลยศาสตร์ ) เมื่อปี 1817 ได้มีการเติมคำว่า 'Karolinska' เพื่อระลึกถึง 'Karoliner' ซึ่งเป็นกลุ่มทหารของกษัตริย์ ชาร์ล หรือ คาร์ล ที่ 13 ดังนั้นสถาบันแห่งนี้จึงมีชื่อเต็มว่า Kung Karolinska Medico-Chirurgiska Institutet ในปี ค.ศ. 1968 ได้เปลี่ยนชื่อใหม่ เหลือเพียง Karolinska Intitutet
สถาบันแคโรลินสกาได้มีการเฉลิมฉลองการก่อตั้งครบ 200 ปีในปี ค.ศ.2010 (พ.ศ. 2553)
สัญญลักษณ์ของมหาวิทยาลัย.
คทาแอสคลีเพียส เป็นคทาของเทพเจ้าแห่งการแพทย์แอสคลีเพียส ซึ่งเป็นบุตรของอะพอลโล่ และมักจะมีงูพันรอบคทา ใช้เป็นสัญญลักษณ์ทางการแพทย์มาตั้งแต่สมัยกรีกโบราณ
ถ้วยที่มีงู เป็นภาพที่ปรากฎเป็นสัญญลักษณ์ของเทพีแห่งสุขอนามัยชื่อไฮเจีย หรือไฮเกีย ซึ่งเป็นบุตรสาวของแอสคลิเพียส งูที่ดื่มน้ำในถ้วยแสดงถึงความโชคดี
ไก่ เป็นสัญญลักษณ์ของชีวิตใหม่ของผู้ที่ได้รับการรักษา และแสดงถึงการเสียสละของแอสคลิเพียส ไก่มีความหมายในประโยคสุดท้ายที่โซคราเตส นักปรัชญาชาวกรีกกล่าวหลังจากดื่มถ้วยยาพิษว่า "Crito, we owe a cock to Asclepius. Do pay it. Don't forget."
สถาบันแคโรลินสกา เปิดสอนเฉพาะหลักสูตรทางการแพทย์เท่านั้น หลักสูตรที่เปิดสอนได้แก่
กรดไฮโดรฟลูออริก
กรดไฮโดรฟลูออริก เป็นสารละลายของไฮโดรเจนฟลูออไรด์ในน้ำ แม้ว่าจะมีฤทธิ์กัดกร่อนอย่างแรงและยากแก่การใช้งาน กรดนี้เป็นเพียงกรดอ่อนเท่านั้น กรดไฮโดรฟลูออริกใช้เป็นแหล่งของฟลูออรีนในการสังเคราะห์สารประกอบต่างๆ ทั้งยาและพอลิเมอร์ เช่น เทฟลอน คนทั่วไปรู้จักกรดไฮโดรฟลูออริกในฐานะกรดกัดแก้ว เพราะกรดชนิดนี้ทำปฏิกิริยากับซิลิกอนไดออกไซด์ได้ เนื่องจากความกัดกร่อนที่กรดนี้มีต่อแก้วและโลหะ ตามปกติจึงมักเก็บในบรรจุภัณฑ์พลาสติก
แก๊สไฮโดรเจนฟลูออไรด์เป็นสารพิษรุนแรงที่สามารถสร้างความเสียหายต่อปอดและกระจกตาอย่างทันทีและถาวร ในขณะที่กรดไฮโดรฟลูออริกเป็นสารพิษทางการสัมผ้สที่สามารถทำให้ผิวหนังไหม้และเนื้อเยื่อตายโดยไม่รับรู้ความเจ็บปวดในตอนแรก นอกจากนี้ ยังสามารถรบกวนกระบวนการเมแทบอลิซึมของแคลเซียม ทำให้หัวใจวายและเสียชีวิตได้
กรดไฮโดรฟลูออริกเป็นกรดอ่อน เพราะมีค่าคงที่การแตกตัวต่ำกว่ากรดแก่ ไม่แตกตัวสมบูรณ์ในน้ำ โดยเกิดสมดุลดังสมการ
HF + H2O ⇌ H3O+ + F−
ซึ่งกรดนี้เป็นกรดไฮโดรฮาลิกเพียงตัวเดียวที่ไม่เป็นกรดแก่
อย่างไรก็ตาม เมื่อความเข้มข้นของ HF สูงขึ้น ความเป็นกรดจะเพิ่มขึ้นได้อย่างยิ่งยวด เนื่องจากสมดุลที่เรียกว่า โฮโมแอสโซซิเอชัน (่homoassociation) ดังสมการ
3 HF ⇌ H2F+ + FHF−
ทำให้เกิดไบฟลูออไรด์ไอออน (FHF−) ที่มีความเสถียรมากจากพันธะไฮโดรเจนระหว่าง F กับ H
กรดไฮโดรฟลูออริกส่วนใหญ่ในปัจจุบันผลิตจากปฏิกิริยาระหว่างแร่ฟลูออไรต์ (CaF2) กับกรดซัลฟิวริกเข้มข้น ที่อุณหภูมิ 265 °C เกิดเป็นกรดไฮโดรฟลูออริกกับแคลเซียมซัลเฟตดังสมการ:
CaF2 + H2SO4 → 2 HF + CaSO4
นอกจากนี้ กรดไฮโดรฟลูออริกยังเป็นผลพลอยได้ในกระบวนการผลิตกรดฟอสฟอริกจากแร่อะพาไทต์ เนื่องจากแหล่งแร่อะพาไทต์มักมีฟลูออโรอะพาไทต์ปนอยู่ด้วย ซึ่งเมื่อนำไปย่อยโดยกรดจะให้สายแก๊สผสมของซัลเฟอร์ไดออกไซด์ (จากกรด) น้ำ กรดไฮโดรฟลูออริก และของแข็งปนเปื้อนอิ่น ๆ เมื่อแยกของแข็งออกและนำไปผ่านกรดซัลฟิวริกกับโอเลียม จะได้แก๊สไฮโดรเจนฟลูออไรด์แห้ง โดยในการผลิตนี้ เนื่องจากกรดไฮโดรฟลูออริกมีอำนาจกัดกร่อนสูง จะเกิดการสลายตัวของแร่กลุ่มซิลิเกตให้กรดฟลูออโรซิลิสิก (H2SiF6) ไปควบคู่กันเสมอ
กรดไฮโดรฟลูออริกมีฤทธิ์กัดกร่อนอย่างแรงและเป็นพิษต่อการสัมผัส โดยกรดไฮโดรฟลูออริกมีความสามารถที่จะทะลุผ่านเนื้อเยื่อไปได้ การสัมผัสทางตาหรือผิวหนังการหายใจ หรือการบริโภค จึงเป็นเส้นทางที่นำไปสู่การเป็นพิษได้ง่าย และเนื่องจากกรดไฮโดรฟลูออริกจะไปรบกวนการทำงานของระบบประสาท การทำลายเนื้อเยื่อโดยกรดไฮโดรฟลูออริกจึงอาจไม่รู้สึกเจ็บในตอนแรก ผู้ถูกกรดอาจจะไม่รู้ตัวในทันทีและเกิดความล่าช้าในการตอบสนองกับอันตรายที่เกิดขึ้น อาการของการถูกกรดไฮโดรฟลูออริกได้แก่ การระคายเคืองลูกตา ผิวหนัง จมูก และลำคอ การไหม้ของลูกตาหรือผิวหนัง เยื่อจมูกอักเสบ หลอดลมอักเสบ ปอดบวมน้ำ และความเสียหายต่อกระดูก
เมื่อกรดไฮโดรฟลูออริกเข้าสู่ระบบเลือดแล้ว จะไปทำปฏิกิริยากับแคลเซียมไอออนในเลือด เกิดเป็นแคลเซียมฟลูออไรด์ที่ไม่ละลายน้ำ อาจทำให้หัวใจวายได้ โดยรอยไหม้ที่กว้างกว่า 160 ตารางเซนติเมตร ถือว่าอันตรายต่อการเกิดพิษในระบบเลือดและเนื้อเยื่อ ด้วยสาเหตุนี้การต้านพิษกรดไฮโดรฟลูออริกจึงใช้แคลเซียมกลูโคเนต ซึ่งเป็นแหล่งแคลเซียมไอออน โดยการล้างแผลไหม้ด้วยน้ำและเจลแคลเซียมกลูโคเนต 2.5% หรือสารละลายเฉพาะอื่น ๆ อย่างไรก็ตาม เนื่องจากกรดซึมเข้าไปในผิวหนัง จึงจำเป็นต้องพบแพทย์ต่อไป
ไฮโดรเจนฟลูออไรด์
ไฮโดรเจนฟลูออไรด์  เป็นสารประกอบเคมีที่มีสูตรเคมีคือ HF ลักษณะเป็นแก๊สหรือของเหลวไม่มีสี ไฮโดรเจนฟลูออไรด์เป็นแหล่งฟลูออรีนหลักในทางอุตสาหกรรม มักใช้ในรูปสารละลายในน้ำคือกรดไฮโดรฟลูออริก ไฮโดรเจนฟลูออไรด์เป็นวัตถุดิบสำคัญในการเตรียมสารประกอบหลายชนิดที่ใช้ในเภสัชอุตสาหกรรมและพอลิเมอร์ เช่น พอลิเตตระฟลูออโรเอทิลีน (PTFE) และเป็นส่วนประกอบหนึ่งของกรดยวดยิ่ง (superacid) ที่ใช้ในอุตสาหกรรมปิโตรเคมี
ไฮโดรเจนฟลูออไรด์เป็นแก๊สอันตรายอย่างยิ่ง เมื่อสัมผัสกับความชื้นจะแปรสภาพเป็นกรดไฮโดรฟลูออริกที่มีฤทธิ์กัดกร่อน ไฮโดรเจนฟลูออไรด์ระคายเคืองต่อดวงตาเพราะสามารถกัดกร่อนกระจกตาอย่างรวดเร็ว
ไฮโดรเจนไอโอไดด์
ไฮโดรเจนไอโอไดด์ (HI) เป็นสารประกอบขนาดสองอะตอม สารละลายของ HI เรียกว่ากรดไอโอไฮโดรอิก (iohydroic acid) หรือ กรดไฮโดรไอโอดิก (hydroiodic acid) มีฤทธิ์เป็นกรดแก่ อย่างไรก็ตามไฮโดรเจนไอโอไดด์นั้นมีสถาะเป็นก๊าซที่สภาวะมาตรฐานแต่กรดไอโอไฮโดรอิกเป็นสารละลาย HI ใช้ในการสังเคราะห์สารอินทรีย์และอนินทรีย์โดยเป็นแหล่งของไอโอดีนและใช้ในการทำปฏิกิริยารีดักชัน
Hydroiodic acid
Methylene chloride
คลอโรฟอร์ม
คลอโรฟอร์ม หรือที่รู้จักกันในชื่อ ไตรคลอโรมีเทน (trichloromethane: TCM) เป็นสารประกอบที่มีสูตรเคมี CHCl3 ไม่เกิดการเผาไหม้ในบรรยากาศปกติยกเว้นเมื่อผสมกับสารที่ไวไฟกว่าอื่น ๆ เป็นสารประกอบในกลุ่มไตรฮาโลมีเทน
คลอโรฟอร์มมีประโยชน์ใช้งานหลายอย่าง เป็นสารตั้งต้น ตัวทำปฏิกิริยา และเป็นตัวทำละลาย ไตรคลอโรมีเทนเป็นสารควบคุมเพราะเป็นอันตรายต่อสิ่งแวดล้อม
โครงสร้างของโมเลกุล.
โมเลกุลมีโครงสร้างเป็นปิรามิดฐานสามเหลี่ยมที่มี C3v ที่สมมาตร
Trichloromethane
เกรตเตอร์แดนวัน